
Expunere de motive la proiectul de hotărâre privind finanţarea cursurilor de pregătire, formare şi perfecţionare profesională organizate de instituţii specializate pentru consilierii locali în decursul mandatului
Potrivit art. 51 corelat cu art. 41 din Legea 393/2004 privind Statutul aleşilor locali, aleşii locali au obligaţia de perfecţionare anuală în domeniul administraţiei publice locale iar plata cursurilor de pregătire în cadrul unor instituţii specializate, urmate în decursul mandatului se suportă din bugetul local.
Prin urmare propunem:

- aprobarea de către Consiliul Local al Municipiului Timişoara a unui proiect de hotărâre privind finanţarea din bugetul local a costurilor pentru cursurile de pregătire, formare şi perfecţionare în domeniul administraţiei publice locale pentru fiecare consilier local, potrivit prevederilor legii 393/2004
Iniţiatori:

1.Rodica Vlad

2. Lelica Crişan

3. Corado Toader
4. Petre Petrişor

5 Dumitru Ţucu

PROIECT DE HOTĂRÂRE

Privind finanţarea cursurilor de pregătire, formare şi perfecţionare profesională organizată de instituţii specializate pentru consilierii locali ai Municipiului Timişoara, în decursul mandatului

Art. 1 Se aprobă finanţarea din bugetul local cap. 51.02.05 a cursurilor de pregătire, formare şi perfecţionare profesională organizate de instituţii specializate pentru consilierii locali, în decursul mandatului, în limita maximă a două cursuri pe an calendaristic, începând cu anul 2005.
Art. 2 Cu aducerea la îndeplinire a prezentei hotărâri se încredinţează Direcţia Economică şi Biroul Resurse Umane din cadrul Primăriei Municipiului Timişoara
